Diari Oficial de la Generalitat Valenciana


Sumari del DOGV 7984, del 21-02-2017 (2017/1133)

RESOLUCIÓ de 3 de febrer de 2016, de la Conselleria d'Hisenda i Model Econòmic, per la qual s'autoritza una generació de crèdits complementària, en el pressupost de 2016, en el capítol 6 del programa 141.10, Administració de Justícia, de la Conselleria de Justícia, Administració Pública, Reformes Democràtiques i Llibertats Públiques, per import de 8.406.450 euros. Expedient número 07-006/16-096 (II part).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1133


Data del document
:   03-02-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de febrer de 2016, de la Conselleria d'Hisenda i Model Econòmic, per la qual s'autoritza una generació de crèdits complementària, en el pressupost de 2016, en el capítol 6 del programa 141.10, Administració de Justícia, de la Conselleria de Justícia, Administració Pública, Reformes Democràtiques i Llibertats Públiques, per import de 8.406.450 euros. Expedient número 07-006/16-096 (II part). [2017/1133]  
Amb data 3 d'octubre, aquesta Conselleria d'Hisenda i Model Econòmic, a proposta de la Conselleria de Justícia, Administració Pública, Reformes Democràtiques i Llibertades Públiques va autoritzar la generació de 93.550 euros, amb càrrec als ingressos derivats d'un contracte de crèdit relatiu a una sèrie d'inversions en actuacions destinades a millorar l'eficiència energètica en les seus judicials de l'Administració de Justícia de la Comunitat Valenciana, i per al finançament de les quals, i en el marc de la iniciativa Joint European Support for Sustainable Investment in City Areas (JESSICA), el Banc Europeu d'Inversions i el Banc de Desenvolupament del Consell Europeu, el passat 20 de juny de 2016, la Generalitat i el Fons GED JESSICA FIDAE, SL, van subscriure un contracte de crèdit per import màxim de 8.500.000 euros.  
L'esmentat import generat corresponia a l'anualitat 2016 prevista en el cronograma de les inversions que constitueixen el projecte. Atenent a criteris comptables, i tenint en compte que el crèdit rebut computa com a deute per a la Generalitat per a 2016, procedeix realitzar en aquest exercici, la generació de crèdit complementària fins a la totalitat de les transaccions relacionades en el projecte.  
A aquest efecte i d'acord amb el que disposa l'article 50 de la Llei 1/2015, d'Hisenda Pública, del sector públic instrumental i de subvencions, els articles 17 i 20 de la Llei 11/2015, de pressupostos de la Generalitat per a l'exercici 2016, i el certificat de l'autorització de la Comissió Delegada del Consell d'Hisenda i Assumptes Econòmics, de data 3 de febrer de 2017, per la qual s'exceptua dels termes de l'Ordre 9/2016, de 30 de novembre, per la qual es regulen les operacions de tancament de l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos de 2016, en l'aplicació 911.00, «Préstecs rebuts a llarg termini d'ens del sector públic», per import de 8.406.450 euros.  
  
Segon  
S'autoritza generar crèdits en el pressupost de despeses de 2016, en l'aplicació 57.85.39.712.19.6, per import de 8.406.450 euros, amb destinació al projecte EE290, Eficiència Energètica Edificis de Justícia.  
  
Tercer  
Conseqüència de la generació, es modifica la FP3 del programa 141.10 per a incloure les dades relatives a l'aplicació d'ingrés 911.00 quedant establits en els termes següents:  
  
Cod. ingrés Origen /Destinació del finançament Cap Projecte Import (?)  
911.00 Préstecs a l/t rebut d'ens del sector públic. 8.500.000  
 Contracte de crèdit amb GED JESSICA FIDAE, SL, per projectes millora eficiència energètica seus judicials de l'Administració de Justícia de la CV. 6 EE290 8.500.000  
  
  
Quart  
Els crèdits generats s'incorporaran com a romanents a l'exercici següent, amb independència del nivell d'execució comptable que aconsegueixen en els pressupostos de 2016 i següents, mitjançant una resolució de la persona titular de la Conselleria amb competències en matèria d'hisenda.  
  
València, 3 de febrer de 2017.- El conseller d'Hisenda i Model Econòmic: Vicent Soler i Marco.